Szorul a hurok az Iszlám Állam fellegvára körül | Kitekintő.hu
2016. november 24., csütörtök Európán kívül, Veszélyzónák
Az iraki biztonsági erők és szövetségeseik szerdára teljesen bekerítették Moszult, az Iszlám Állam (IÁ) nevű dzsihadista terrorszervezet egyik utolsó fellegvárát – adta hírül az iraki hadsereg.
A város egy ideje már csak nyugat felé volt nyitva az IÁ számára, mostanra a kör teljesen bezárult, nagyrészt az el-Hasd es-Saabi (Népi Mozgósítás) nevű, főként síitákat tömörítő félkatonai szervezet csapatainak köszönhetően. A Hszinhua kínai hírügynökség jelentése szerint elfoglalták azt a főutat is, amely Moszult összeköti Tal-Afarral, amely szintén még az IÁ kezén van. Így a két “végváros” között megszakadhatott az Iszlám Állam összeköttetése, moszuli harcosai nem kaphatnak utánpótlást már nyugat felől sem.
A Reuters brit hírügynökség ugyanakkor arról számolt be, hogy még az IÁ uralja a Tal-Afarba vezető utat. Moszulból egyébként százával menekültek ki civilek szerdán, nők, férfik, gyermekek egyaránt. Az iraki erők kezdetben visszaparancsolták őket, mert attól tartottak, hogy öngyilkos robbantók vegyülhettek közéjük.
Erős ellenállásba ütközött az iraki hadsereg Moszul keleti negyedében
IÁ Irak Iszlám Állam Moszul offenzíva 2016-11-24
Előző: Nem kell sokat várni a Fed kamatemelésére
Következő: Nem kell elsietni a döntést az EKB eszközvásárlási programjáról
EU Oroszország Kárpát-medence Latin-Amerika Amerika Equilor Szlovákia Magyarország nonpolitik Románia baleset Európa iszlám gazdaság Szerbia Németország Ukrajna Kelet-Ázsia Kína USA